Turvallinen tulenkäyttö
͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏  ͏

Avaa selaimessa
Verkkokauppa Myymälät Kirjaudu tilillesi
Mieti, ennen kuin sytytät
Suomessa syttyy vuosittain noin 2 500 maastopaloa. Niistä suurin osa johtuu ihmisten huolimattomuudesta. Valtakunnallinen #käpypalaa-turvallisuusviestintäkampanja opastaa ja kannustaa ihmisiä turvalliseen tulen käsittelyyn, jonka tärkeyttä ilmastonmuutos korostaa entisestään. Maastopalojen yleisimpiä syttymissyitä ovat nuotiot, grillit, risujen poltto ja tupakointi. Merkittävä osa jäisi syttymättä, jos ihmiset olisivat tarkempia ja varovaisempia tulen käsittelyssä. Palosuojelurahaston tukema #käpypalaa-kampanja pyrkii ehkäisemään paloja, ja se kohdistaa viestinsä erityisesti nuorille. Kampanjan pääkumppaneina toimivat Palosuojelurahasto ja Partioaitta Oy. Muita tukijoita ovat Pelastuslaitosten kumppanuusverkosto, Suomen Pelastusalan Keskusjärjestö SPEK, Ilmatieteen laitos ja Suomen Partiolaiset.
Tutustu Käpy palaa -kampanjaan
Kampanjan keulahahmoina Vili ja Veli
Turvallisen tulen käsittelyn puolestapuhujina toimivat oravakaverukset Vili ja Veli. Partioaitta on mukana tukemassa Vilin ja Velin tärkeää maastopaloja ehkäisevää työtä. Katso, miksi Velin käpy palaa ja tutustu turvallisuusoppaaseen sekä voimassa oleviin maastopalovaroituksiin kampanjasivulla osoitteessa kapypalaa.fi ja bongaa oravaveljesten tietoisku YLEn kanavilla.
Vilin ja Velin nuotiohässäkkä -video
Partioaitta mukana kampanjassa
”Partioaittalle luonnon hyvinvointi on tärkeää. Teemme joka päivä valintoja luonnon puolesta ja kannustamme myös asiakkaitamme samaan. Kansalliseen #käpypalaa-turvallisuusviestintäkampanjaan osallistuminen on luontevaa jatkoa muulle tekemisellemme. Koska ilmaston lämpenemisen seurauksena Suomenkin metsät tulevat olemaan entistä herkempiä maastopaloille, koemme kampanjan aiheen äärimmäisen tärkeäksi."
"Uskomme, että #käpypalaa-kampanja puhuttelee lapsia ja nuoria, ja on koulujen ja kotien tukena kasvattamassa uusista sukupolvista vastuullisia luonnossa liikkujia."
"Huolimattomuuden tai tietämättömyyden aiheuttamat maastopalot ovat torjuttavissa tiedolla, ja sen jakamisessa Partioaitta haluaa olla mukana.” Markus Mäkinen Toimitusjohtaja/CEO, Partioaitta Oy
Ota yhteyttä
Tietosuojaseloste
Copyright © 2025 Partioaitta Oy. Kaikki oikeudet pidätetään.
Osoitelähde: Partioaitan asiakasrekisteri. Partioaitta Oy, Nuijamiestentie 5 C, 00400 Helsinki.
Verkkokauppa Myymälät Kirjaudu tilillesi